Махершала Әли

Махершала Әли (; туған кезде Махершалалхашбаз Гилмор; 1974 жылы 16 ақпанда дүниеге келген) — америкалық актер, рэпер. Ол бірнеше жүлде иегері, олардың ішінде: екі "Оскар" және бір "Алтын глобус" марапаты. Time журналы Әлиді 2019 жылдағы "Әлемдегі 100 ең ықпалды адам" тізіміне қосты.

Нью-Йорк университетінде бейнелеу өнері магистрі дәрежесін меңгергеннен кейін Әли еңбек жолын "Crossing Jordan" (2001-2002) және Threat Matrix (2003-2004) сияқты сериалдарда тұрақты рөлдер ойнаудан бастап, кейін ғылыми фантастикалық The 4400 (2004-2007) сериалындағы Ричард Тайлер рөлімен көзге түседі. Оның жарық көрген алғашқы үлкен фильмі Дэвид Финчер түсірген Бенджамин Баттонның қызық оқиғасы (2008) фантастикасы болатын. Ол кейін Netflix-тің Картадан тұрғызылған үй (2013-2019) саяси триллер сериалындағы екінші пландағы рөлімен, Аштық ойындары фильмдер сериясының соңғы екі фильмінде Боггс рөлімен және Luke Cage (2016) сериалындағы Корнелл Стокс рөлімен көпшілік назарына ілікті.

Әли Барри Дженкинстің «Ай сәулесі» драмасындағы Хуан рөлі үшін екінші пландағы үздік актер номинациясы бойынша Оскар жүлдесін алды. Ол «Жасыл кітап» (2018) драмасындағы Дон Ширлиді сомдағаны үшін екінші Оскар сыйлығын және «Алтын глобуста» екінші пландағы үздік актер жүлдесін жеңіп алды. Осы жағдайдан кейін ол бір категорияда екі рет "Оскар" жеңіп алған алғашқы қара нәсілді актер болып тарихқа енді. 2019 жылы ол "Нағыз детектив" () деп аталатын HBO антологиялық қылмыс сериалының үшінші маусымында басы бәлеге қалған полиция қызметкері болып ойнады. 2020 жылы ол «Hulu» сервисі жасап жатқан «Ramy» комедия-драмалық сериалының екінші маусымында актерлік құрамға енді.

 Өмірбаяны және білімі 
Әли Махершалхашбаз Гилмор болып 1974 жылы Калифорния штатының Хэйворд қаласында дүниеге келді. Ол Филипп Гилмор (1956-1994) мен Уиллисия Гоинздің (1957 ж.т.) ұлы. Ол Калифорниядағы Хэйворд қаласында анасының қолында христиан болып өсті, шешесі баптист министрі болған.   Оның әкесі Бродвейде өнер көрсеткен актер болды. Махер-шалал-хаш-баз - бұл Інжілдегі Ишая кітабының 8-тарауындағы пайғамбар баласының есімі.

Ол Калифорнияның Морага қаласындағы Сент Мэри колледжіне (SMC) оқуға түсіп, оны 1996 жылы бұқаралық байланыс мамандығы бойынша тәмамдады. Кейін Spunk спектакліне қатысқаннан кейін актерлікке қызығушылығы артады. Бұл кейінірек оның Калифорния Шекспир театрында оқу бітіргеннен кейін тағылымдамадан өтуіне себепкер болады. Gavin Report-та бір жыл жұмыс істегеннен кейін, ол Нью-Йорк университетінің Тищ өнер мектебінде актерлік бағдарламасына оқуға түсіп, 2000 жылы магистр дәрежесін алды.

2000 жылы ол ислам дінін қабылдап, фамилиясын Гилмордан Әлиге ауыстырып, Ахмадия жамағатына қосылды. Сұхбаттарында ол 11 қыркүйек шабуылдарынан кейін америкалық мұсылман ретінде әуежайларда, банктерде және басқаша да күнделікті өмірде кездестірген көптеген проблемалары туралы айтып берді.

 Мансабы 

 Актерлік 
нобай|Әли 2010 жылы
Ол Netflix-тің "Картадан тұрғызылған үй" сериалындағы Реми Дэнтон рөлімен, "Luke Cage" сериалындағы Корнелл Стокс, "Аштық ойындары: Құйқылжық торғай - 1 бөлім" және "Аштық ойындары: Құйқылжық торғай - 2 бөлім" фильмдеріндегі полковник Боггс рөлімен, сондай-ақ 2008 жылғы Бенджамин "Баттонның қызық оқиғасы" фильміндегі Тиззи бейнелерімен танымал.

«Ай сәулесі» (2016) драмасындағы тәлімгер және есірткі дилері Хуан рөлі үшін Әли сыншылардың бірыңғай ықыласына ие болып, екінші пландағы үздік актер номинациясы бойынша Оскар сыйлығын, «SAG» сыйлығы және «сыншылардың екінші пландағы үздік актер таңдауын» және «Алтын глобус» пен BAFTA марапаттарын ұтып алды. 89-шы Оскар киножүлдесіндегі жеңісі арқылы ол Оскарға ие болған алғашқы мұсылман актері ретінде тарихқа енді.

Ол 2018 жылғы «Жасыл кітап» фильмінде Дон Ширлиді сомдап, екінші пландағы үздік актер номинациясын жеңу арқылы екінші Оскар сыйлығын алды. Осы рөлі үшін ол 2019 жылы «Алтын глобустың» екінші пландағы үздік актер сыйлығын, сондай-ақ екінші пландағы үздік актер номинациясында BAFTA сыйлығын алды.

Әли Арканзас штатындағы полиция детективі Уэйн Хейс рөлімен HBO-дың "Нағыз детектив" (True Detective) сериалының үшінші маусымында басты рөлде ойнайды. Маусым АҚШ-та 2019 жылдың 13 қаңтарында шықты.  
оңға|нобай| Әли 2019 жылы Сан-Диегодағы Комик-Конда Blade фильмін таныстыру шарасында
2019 жылы шілдеде жыл сайынғы Сан Диего Comic-Con фестивалінде Әлидің тылсым суперқаһарман Блэйдті болашақтағы Marvel адаптациясында сомдайтыны жарияланды. Бұған дейін Блэйд рөлін Уэсли Снайпс сомдаған еді.‘Blade’ Being Rebooted By Marvel With Mahershala Ali; ‘Fantastic Four’ Also In The Works

 Музыка 
Әли 2000-жылдардың соңында Bay Area компаниясының Hieroglyphics Imperium жазба белгісімен шартқа отырып, Prince Ali деген лақап атпен рэп музыкасын жазды. Ол өзінің Curb Side Service альбомын 2007 жылы шығарды, бірақ альбомды насихаттау үшін гастрольге шықпады, оның орнына актерлік карьерасына көңіл бөлуді таңдады.

 Жеке өмірі 
Әли Ахмади мұсылман. Ол өз мысығын рэпердің атымен Нас деп атады. Ол актриса және музыкант Аматус Сами-Каримге үйленген. Олардың тұңғышы, қызы, 2017 жылы дүниеге келді.

 Дискографиясы 

 Студиялық альбомдары 

 Curb Side Service (2007)

 Фильмографиясы 

 Фильмдер 
 Жыл  Атауы  Рөл  Ескертпелер  2003  Making Revolution  Maк Ласлоу  2008  Umi's Heart  Езра  Қысқа фильм  Бенджамин Баттонның қызық оқиғасы  Тиззи Уэзерс  2009  Crossing Over  Детектив Стрикланд  2010  Predators  Момбаса  2012  The Place Beyond the Pines  Кофи Канкам  2013  Go for Sisters  Дез  2014  Supremacy  Көмекші Риверс  Аштық ойындары: Құйқылжық торғай - 1 бөлім  Боггс  2015  Аштық ойындары: Құйқылжық торғай - 2 бөлім  2016  Kicks  Марлон  Gubagude Ko  Очоро  Қысқа фильм  Free State of Jones  Моузес Уошингтон  The Realest Real  Министр  Қысқа фильм  Ай сәулесі  Хуан  Жасырын фигуралар  Джим Джонсон  2017  Roxanne Roxanne  Кросс  2018  Жасыл кітап  Дон Ширли  Spider-Man: Into the Spider-Verse  Аарон Дэвис / Проулер (дауыс)  2019  Alita: Battle Angel  Вектор 

 Сериалдар 
 Жыл  Атауы  Рөл  Ескертпелер  2001–2002  Crossing Jordan  Доктор Три Сандерс  19 серия  2002  Haunted  Алекс Далкур  «Эбби» сериясы  NYPD Blue  Рашард Коулман  «Das Boots» сериясы  2003  CSI: Қылмыстарды тергеу  Қабірлердің күзетшісі  «Lucky Strike» сериясы  The Handler  «Big Stones» сериясы  2003–2004  Threat Matrix  Джелани Харпер  15 серия  2004–2007    Ричард Тайлер  28 серия  2009  Lie to Me  Детектив Дон Хьюз  «Do No Harm» сериясы  Law & Order: Special Victims Unit  Марк Фостер  «Unstable» сериясы  2010    Калвин Уиллис  Телевизиялық фильм  All Signs of Death  Гэбе  Сатылмаған ТВ пилот сериясы  2011  Lights Out  Дэт Роу Рейнольдс  «Unaired Pilot» сериясы  2011–2012  Treme  Энтони Кинг  6 серия  Alphas  Нейтан Клэй  12 серия  2012  Alcatraz  Кларенс Монтгомери  «Кларенс Монтгомери» сериясы  2013–2016  Картадан тұрғызылған үй  Реми Дэнтон  33 серия  2016  Luke Cage  Корнелл «Коттонмаут» Стокс  6 серия  2017  Comrade Detective  Коуч (дауыс)  «Two Films for One Ticket» сериясы  2018  Room 104  Франко  «Shark» сериясы  2019  Нағыз детектив  Уэйн Хейс  8 серия  2020  Race for the White House  Баяндаушы  Ramy  Шейх Әли  Invincible  Титан (дауыс) 

 Сыртқы сілтемелер 
• Махершала Әли kinostan.kz сайтында 
 Дереккөздер 

Санат:BAFTA марапаты иегерлері
Санат:Үздік қолдаушы актер үшін Оскар сыйлығының иегерлері